CELEX: 31982D0851
Language: el
Date: 1982-12-03 00:00:00
Title: 82/851/EOK: Απόφαση τής Επιτροπής τής 3ης Δεκεμβρίου 1982 περί εγκρίσεως τής τροποποιήσεως τού προγράμματος σχετικά μέ τήν επιτάχυνση τής γεωργικής αναπτύξεως στίς μειονεκτικές περιοχές τής Βορείου Ιρλανδίας σύμφωνα μέ τόν κανονισμό (EOK) αριθ. 1942/81 τού Συμβουλίου

Avis juridique important

|

31982D0851

82/851/EOK: Απόφαση τής Επιτροπής τής 3ης Δεκεμβρίου 1982 περί εγκρίσεως τής τροποποιήσεως τού προγράμματος σχετικά μέ τήν επιτάχυνση τής γεωργικής αναπτύξεως στίς μειονεκτικές περιοχές τής Βορείου Ιρλανδίας σύμφωνα μέ τόν κανονισμό (EOK) αριθ. 1942/81 τού Συμβουλίου  

Επίσημη Εφημερίδα αριθ. L 356 της 17/12/1982 σ. 0054 - 0054

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Δεκεμβρίου 1982  περί εγκρίσεως της τροποποιήσεως του προγράμματος σχετικά με την επιτάχυνση της γεωργικής αναπτύξεως στις μειονεκτικές περιοχές της Βορείου Ιρλανδίας σύμφωνα με τον κανονισμό (ΕΟΚ) αριθ. 1942/81 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (82/851/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1942/81 του Συμβουλίου της 30ής Ιουνίου 1981 περί της επιταχύνσεως της γεωργικής αναπτύξεως στις μειονεκτικές περιφέρειες της Βορείου Ιρλανδίας (1), και ιδίως το άρθρο 3 παράγραφος 2,  Εκτιμώντας:  ότι στις 19 Ιανουαρίου 1982 η κυβέρνηση του Ηνωμένου Βασιλείου ανακοίνωσε το πρόγραμμα περί επιταχύνσεως της γεωργικής αναπτύξεως στις μειονεκτικές περιοχές της Βορείου Ιρλανδίας, το οποίο εγκρίθηκε με την απόφαση 81/940/ΕΟΚ της Επιτροπής της 10ης Νοεμβρίου 1981·  ότι η εν λόγω τροποποίηση, που αυξάνει την ενίσχυση για αποστραγγιστικά έργα από 65 % σε 70 % πληροί τους όρους του κανονισμού (ΕΟΚ) αριθ. 1942/81·  ότι ζητήθηκε η γνώμη της Επιτροπής του ΕΓΤΠΕ επί των χρηματοδοτικών θεμάτων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση του προγράμματος σχετικά με την επιτάχυνση της γεωργικής αναπτύξεως των μειονεκτικών περιοχών της Βορείου Ιρλανδίας, το οποίο ανακοινώθηκε στις 19 Ιανουαρίου 1981 από την κυβέρνηση του Ηνωμένου Βασιλείου, σύμφωνα με τον κανονισμό (ΕΟΚ) αριθ. 1942/81.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 3 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 23.